133. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ,ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ.24309/1470/80  της 8/15 Ιουλ. 1980 (ΦΕΚ Β΄658) Περί καθιερώσεως μηνιαίας κάρτας απεριορίστων διαδρομών. Έχοντας υπόψη: 1.Τις διατάξεις των παρ. γ και ε του άρθρ. 2 του Νόμ. 588/1977. 2.Τα αριθ.1540/20.3.80 και 2083/18.6.80 έγγραφα του ΟΑΣ. 3.Το γεγονός ότι η μηνιαία κάρτα απεριορίστων διαδρομών, θεωρείται απαραίτητη για την εφαρμογή του νέου συστήματος εισπράξεως των εσόδων που αναμένεται να συμβάλει στη μείωση των δαπανών εκμεταλλεύσεως των συγκοινωνιακών φορέων και παράλληλα θα διευκολύνει τη διακίνηση του επιβατικού κοινού, αποφασίζουμε: 1.Εγκρίνουμε την καθιέρωση από 1 Σεπτ. 1980 στους συγκοινωνιακούς φορείς της αστικής περιοχής Αθηνών-Πειραιώς και περιχώρων (ΕΑΣ, ΗΛΠΑΠ και ΗΣΑΠ) χρονικής κάρτας μηνιαίας διαρκείας απεριορίστων διαδρομών. 2.Ορίζουμε την τιμή διαθέσεως της μηνιαίας κάρτας για όλους του φορείς σε 700 δραχμές. 3.Ο τύπος, τα γενικά χαρακτηριστικά καθώς και οι όροι και λεπτομέρειες εφαρμογής της ανωτέρω αποφάσεως θα καθορισθούν με απόφαση του Διοικητικού Συμβουλίου του ΟΑΣ. 